Diari Oficial de la Generalitat Valenciana


Sumari del DOGV 8246, del 02-03-2018 (2018/1715)

RESOLUCIÓ de 19 de febrer de 2018, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat de Formació Professional denominat Enseñanzas Profesionales de Peluquería, de València, amb codi 94522485.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8246

Data del DOGV
:   02-03-2018

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2018/1715


Data del document
:   19-02-2018

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 19 de febrer de 2018, de la Conselleria d'Educació, Investigació, Cultura i Esport, per la qual s'acorda la revocació de l'autorització per cessament d'activitats al centre privat de Formació Professional denominat Enseñanzas Profesionales de Peluquería, de València, amb codi 35477880. [2018/1715]  
El centre privat docent Enseñanzas Profesionales de Peluquería, amb número de codi 34974544, de València, té concedida l'autorització d'obertura i funcionament per Ordre de 3 de setembre de 2001, de la Conselleria de Cultura i Educació (DOGV 4121, 06.11.2001).  
  
L'expedient amb número 2017/468 ha sigut tramitat per la Direcció General de Centres i Personal Docent, competent en matèria educativa, i consta de la documentació exigida per la normativa vigent, així com de l'informe favorable de la Inspecció Educativa, en què se certifica el cessament efectiu de l'activitat docent.  
El centre va deixar d'impartir les ensenyances que s'indiquen que van ser autoritzades, en el seu moment, per mitjà de l'ordre corresponent d'obertura i funcionament.  
El cessament d'activitats docents d'aquest centre no comporta cap perjudici greu per a l'interés públic.  
Vista la Llei orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei orgànica 2/2006, de 3 de maig, d'educació (BOE 106, 04.05.2006); la Llei orgànica 8/2013, de 9 de desembre (BOE 10.12.2013), per a la millora de la qualitat educativa i el Reial decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial decret 131/2010, de 12 de febrer (BOE 12.03.2010).  
Una vegada vista la proposta del director general de Centres i Personal Docent de data 12 de febrer de 2018 i de conformitat amb aquesta, en exercici de les atribucions conferides per l'article 28 de la Llei 5/1983, de 30 de desembre, del Consell, i en virtut del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, resolc:  
  
Primer  
L'extinció de l'autorització per cessament d'activitats docents del centre docent privat següent:  
Codi del centre: 55454710.  
Denominació específica: centre autoritzat de Formació Professional de grau mitjà.  
Denominació del centre: Enseñanzas Profesionales de Peluquería.  
Domicili: Gran Via Marqués del Túria, 8, entresòl.  
Localitat: València.  
Província: València.  
Titular: Enseñanzas Profesionales de Peluquería, SL (ENPROPEL, SL).  
Ensenyaments autoritzats: Tècnic en Perruqueria.  
  
Segon  
L'extinció esmentada donarà lloc a la inscripció corresponent en el Registre de Centres Docents de la Comunitat Valenciana.  
  
Tercer  
Aquesta resolució tindrà els seus efectes a partir de l'endemà de la data de publicació en el Diari Oficial de la Generalitat Valenciana, no obstant això, els efectes acadèmics s'entenen referits a partir del curs escolar 2017-2018.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques (BOE 236, 02.02.2015) i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra aquest acte, que posa fi a la via administrativa, es pot interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
  
a) El recurs de reposició s'ha d'interposar davant de la conselleria competent en matèria educativa, en el termini d'un mes a comptar des de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de ser notificada.  
Per als interessats que no siguen objecte de notificació, els terminis comencen a comptar des de l'endemà de ser publicada en el Diari Oficial de la Generalitat Valenciana.  
  
València, 19 de febrer de 2018. El conseller d'Educació, Investigació, Cultura i Esport: Vicent Marzà Ibáñez.